CELEX: 32015D0902
Language: da
Date: 2015-06-10 00:00:00
Title: Kommissionens gennemførelsesafgørelse (EU) 2015/902 af 10. juni 2015 om en foranstaltning truffet af Letland i overensstemmelse med Europa-Parlamentets og Rådets direktiv 2006/42/EF for at forbyde markedsføringen af en plæneklipper fremstillet af GGP Italy spa (meddelt under nummer C(2015) 3799) (EØS-relevant tekst)

12.6.2015   
            
            
               DA
            
            
               Den Europæiske Unions Tidende
            
            
               L 147/22
            
         KOMMISSIONENS GENNEMFØRELSESAFGØRELSE (EU) 2015/902
   af 10. juni 2015
   om en foranstaltning truffet af Letland i overensstemmelse med Europa-Parlamentets og Rådets direktiv 2006/42/EF for at forbyde markedsføringen af en plæneklipper fremstillet af GGP Italy spa
   
      
         (meddelt under nummer C(2015) 3799)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2006/42/EF af 17. maj 2006 om maskiner og om ændring af direktiv 95/15/EF (1), særlig artikel 11, stk. 3, og
   ud fra følgende betragtninger:
   
               (1)
            
            
               Letland informerede Kommissionen om en foranstaltning for at forbyde markedsføringen af en plæneklipper af mærket Stiga Collector 35 EL (C350, 297352654/S13) fremstillet af GGP Italy spa.
            
         
               (2)
            
            
               Plæneklipperen var forsynet med CE-mærkning i overensstemmelse med direktiv 2006/42/EF.
            
         
               (3)
            
            
               Foranstaltningen begrundes med, at plæneklipperen ikke overholdt de væsentlige sikkerheds- og sundhedskrav, der er anført i bilag I til direktiv 2006/42/EF, punkt 1.3.8 — Valg af beskyttelse mod risici forårsaget af bevægelige dele og 1.4.1 — Generelle krav til afskærmninger og beskyttelsesudstyr, idet afstanden mellem bageste del af maskinens skjold og knivens ende under rotation er for lille, hvilket fører til manglende sikkerhed ved brug af maskinen.
            
         
               (4)
            
            
               Meddelelsen var ledsaget af en testrapport fra det slovenske institut for kvalitet og metrologi (Slovenian Institute of Quality and Metrology).
            
         
               (5)
            
            
               Kommissionen opfordrede producenten til at fremsætte bemærkninger til de lettiske myndigheders foranstaltning. Producenten meddelte efterfølgende Kommissionen, at man frivilligt havde trukket produktet tilbage fra det lettiske marked.
            
         
               (6)
            
            
               Det fremgår af den foreliggende dokumentation, de fremsatte bemærkninger og de berørte parters indgreb, at plæneklipperen Stiga Collector 35 EL (C350, 297352654/S13) ikke opfylder de væsentlige sikkerheds- og sundhedskrav i direktiv 2006/42/EF. Den foranstaltning, der er truffet af Letland, bør derfor betragtes som berettiget —
            
         VEDTAGET DENNE AFGØRELSE:
   Artikel 1
   Foranstaltningen truffet af Letland for at forbyde markedsføringen af plæneklipper Stiga Collector 35 EL (C350, 297352654/S13) fremstillet af GGP Italy spa, via del Lavoro 6, 31033 Castelfranco Veneto, Italien, er berettiget.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 10. juni 2015.
      
         
            På Kommissionens vegne
         
         Elżbieta BIEŃKOWSKA
         
            Medlem af Kommissionen
         
      
   
   
      (1)  EUT L 157 af 9.6.2006, s. 24.